C 252/30
LT
Europos Sąjungos oficialusis leidinys
2023 7 17
— turėti kapitalo ryšių arba šeimyninių ryšių su asmeniu, kuris turi arba kontroliuoja balsavimo teises ankstesnėje įtraukoje nurodyto juridinio asmens valdymo ar priežiūros organe, arba su to juridinio asmens atstovu? 9.
Ar Europos Sąjungos pagrindinių teisių chartijos 16 straipsnį, SESV 49, 56 ir 106 straipsnius, 2006 m. gruodžio 12 d. Europos Parlamento ir Tarybos direktyvą 2006/123/EB dėl paslaugų vidaus rinkoje ir 2008 m. lapkričio 19 d. Europos Parlamento ir Tarybos direktyvos 2008/98/EB dėl atliekų ir panaikinančios kai kurias direktyvas 8 ir 8a straipsnius reikia aiškinti taip: pagal juos draudžiami teisės aktai, pagal kuriuos septintame ir aštuntame klausimuose nurodyti apribojimai taip pat taikomi kiekvienam juridinio asmens, kolektyviai vykdančio didesnės gamintojo atsakomybės įsipareigojimus, administracijos organo nariui, to juridinio asmens priežiūros organo nariui arba to juridinio asmens atstovui? 10.
Ar Europos Sąjungos pagrindinių teisių chartijos 16 straipsnį ir SESV 49 bei 56 straipsnius reikia aiškinti taip: pagal juos draudžiami teisės aktai, pagal kuriuos gamintojai, kuriems taikomi didesnės gamintojo atsakomybės įsipareigojimai ir kurie teikia rinkai namų ūkio reikmėms skirtus produktus, be jokių išimčių privalo sudaryti sutartį, kuria jie paveda jiems tenkančius didesnės gamintojo atsakomybės įsipareigojimus vykdyti juridiniam asmeniui, turinčiam teisę kolektyviai vykdyti didesnės gamintojo atsakomybės įsipareigojimus?
(1) (2)
OL L 312, 2008, p. 3.
OL L 376, 2006, p. 36.
2023 m. balandžio 25 d.
Okrazhen sad – Sliven (Bulgarija) pateiktas prašymas priimti prejudicinį sprendimą baudžiamojoje byloje prieš DM, AV, WO, AQ (Byla C-265/23, Volieva (1)) (2023/C 252/33) Proceso kalba: bulgarų Prašymą priimti prejudicinį sprendimą pateikęs teismas Okrazhen sad – Sliven
Baudžiamoji byla prieš DM, AV, WO, AQ
Prejudiciniai klausimai 1.
Ar Europos Sąjungos pagrindinių teisių chartijos 52 straipsnis, siejamas su 47 straipsniu, 2008 m. spalio 24 d.
Tarybos pamatinio sprendimo 2008/841/TVR (2) dėl kovos su organizuotu nusikalstamumu 4 straipsnis ir Europos Sąjungos sutarties 19 straipsnio 1 dalies trečias sakinys, kalbant apie baudžiamąsias bylas dėl veikų, patenkančių į Sąjungos teisės taikymo sritį, turi būti aiškinami taip, kad pagal juos draudžiamos nacionalinės teisės nuostatos, kaip antai įtvirtintosios Baudžiamojo proceso kodekso (iš dalies pakeista redakcija, paskelbta Darzhaven vestnik (Oficialusis leidinys) Nr.
63/2017, įsigaliojusi 2017 m. lapkričio 5 d.)
XXVI skyriuje, kuriomis panaikinama kaltinamojo teisė į tai, kad baudžiamoji byla jam būtų nutraukta, jeigu ši teisė atsirado galiojant įstatymui, kuriame tokia galimybė buvo numatyta, bet dėl teismo klaidos ji buvo konstatuota tik panaikinus tą įstatymą? 2.
Kokios konkrečiai Europos Sąjungos pagrindinių teisių chartijos 47 straipsnyje numatytos veiksmingos teisinės gynybos priemonės turėtų būti užtikrinamos tokiam kaltinamajam, visų pirma ar nacionalinis teismas turi apskritai nutraukti tokiam kaltinamajam baudžiamąją bylą, jeigu anksčiau bylą nagrinėjusio teismo kolegija to nepadarė, nors bylos nutraukimo sąlygos pagal tuo metu galiojusį nacionalinį įstatymą buvo tenkinamos?
(1) (2)
Šios bylos pavadinimas išgalvotas.
Jis neatitinka jokios bylos šalies tikrojo vardo, pavardės ar pavadinimo.
OL L 300, 2008, p. 42.